Na temelju Zakona o zakupu i kupoprodaji poslovnog prostora ( Narodne novine broj 125/11, 64/15 i 112/18) i članka 20. Statuta Studentskog centra u Osijeku (pročišćeni tekst) i Odluke ravnatelja o davanju u zakup dijela poslovnog prostora od 06.10.2022. godine, Studentski centar u Osijeku objavljuje dana 13.10.2022. godine

**JAVNI NATJEČAJ**

za prikupljanje ponuda za zakup dijela poslovnog prostora

u podrumu: Fitness klub, Istarska 5, Osijek

I.

**PREDMET ZAKUPA**: dio poslovnog prostora smješten u podrumu zgrade u Osijeku (Fitness club), Istarska 5, ulaz s istočne strane, veličine 192 m2 koji se sastoji od: ulaznog hodnika 17 m2 u sklopu kojeg je muška garderoba 7 m2, fitness dvorane 166 m2 u sklopu koje je muška garderoba 5 m2 i ženska garderoba 4,5 m2 i WC-a s dvije tuš kabine 9 m2.

**OPREMLJENOST**: dvorana je opremljena standardnom fitness opremom (bicikl, klupe, kose klupe, klupčice, presa, sprave, bučice, ljestve itd. Oprema se može pogledati prije potpisivanja ugovora. Oprema će biti predana zakupoprimcu uz primopredajni zapisnik i uz računovodstvenu dokumentaciju. Nakon isteka ugovora zakupoprimac je dužan svu opremu predati zakupodavcu.

**POČETNA CIJENA PONUDE (MJESEČNA ZAKUPNINA)** je: 5.200,00 kuna (690,15 EUR fiksni tečaj konverzije 7,53450 kuna= 1EUR) bez PDV-a.

**NAMJENA PROSTORA**: sportska djelatnost u svrhu poboljšanja zdravstvene i tjelesne kondicije - nije dopušteno obavljanje ugostiteljske djelatnosti.

**ROK ZA PODNOŠENJE PONUDA**: 21.10.2022.g. do 13,00 sati

**PROSTOR SE DAJE U ZAKUP** na 10 godina.

II.

Pravo na zakup ima ponuditelj koji ispunjava uvjete natječaja i ponudi najviši iznos mjesečne zakupnine.

U iznos zakupnine uključeni su troškovi koji proizlaze iz korištenja poslovnog prostora

(struja, voda, grijanje, komunalna i vodna naknada i dr.) sukladno pozitivnim propisima.

Zakupoprimac će sam plaćati troškove redovitog održavanja poslovnog prostora i opreme (čišćenje, popravci opreme, ličenje i sl.).

Zakupoprimac ne može vršiti preinake poslovnog prostora bez pristanka zakupodavca, a zakupoprimac nema pravo na povrat uloženih sredstava u poslovni prostor.

Zakupoprimac na može dati poslovni prostor u podzakup.

III.

U natječaju mogu sudjelovati sve pravne i fizičke osobe registrirane na području Republike Hrvatske, odnosno koji su državljani Republike Hrvatske.

**Pisana ponuda mora sadržavati:**

1. Osnovne podatke o pravnoj ili fizičkoj osobi koja se natječe

- **za ponuditelje fizičke osobe** (sve fizičke osobe ili fizičke osobe koje imaju registrirani obrt ili samostalnu profesionalnu djelatnost)

* ime i prezime ponuditelja ili naziv obrta, prebivalište ili sjedište, OIB, broj žiro računa, adresa elektroničke pošte i broj telefona

**- za ponuditelje pravne osobe**

* naziv pravne osobe (trgovačkog društva ili udruge), sjedište, OIB , ime i prezime osobe ovlaštene za zastupanje, broj žiro računa, adresa elektroničke pošte i broj telefona

2. kratak opis djelatnosti koja će obavljati u poslovnom prostoru

3. ponuđeni iznos mjesečne zakupnine u kunama i EUR (brojkama i slovima), bez PDV-a

**Uz pisanu ponudu ponuditelj treba dostaviti i sljedeće dokaze i isprave:**

* preslik osobne iskaznice -za ponuditelje sve fizičke osobe ili fizičke osobe koje imaju registrirani obrt ili samostalnu profesionalnu djelatnost)
* preslik izvoda iz odgovarajućeg registra (sudski/obrtni ili drugi odgovarajući upisnik) ne stariji od 3 mjeseca od dana otvaranja ponuda,
* preslik potvrde kojom se dokazuje status osobe koja ima prednost pri zakupu poslovnog prostora ( članak 132. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21)- za ponuditelja osobu koja ima prednost pri zakupu poslovnog prostora i udovolji uvjetima iz najpovoljnije ponude

Najpovoljnija ponuda je ona ponuda koja ispunjava sve uvjete iz natječaja i nudi najvišu mjesečnu zakupninu.

Ako dva ili više ponuditelja ponude isti iznos zakupnine, najpovoljnijom ponudom se smatra

ponuda koja je predana prva i ispunjava sve uvjete iz natječaja.

IV.

Ponude se dostavljaju u zatvorenim omotnicama na adresu: Studentski centar u Osijeku, Istarska 5, 31000 Osijek s naznakom «Natječaj za zakup dijela poslovnog prostora (Fitness club) - ne otvarati», neposredno na urudžbeni zapisnik ili preporučenom poštom na istu adresu.

Sve ponude zaprimljene do 21.10.2022. g. do 13,00 sati bez obzira na način dostave smatrati će se pravodobnima.

Povjerenstvo za pripremu i provedbu postupka javnog natječaja otvoriti će sve ponude 21.10.2022. u 13,00 sati bez javnog otvaranja ponuda.

Odluka o odabiru biti će dostavljena svim ponuditeljima u pisanom obliku najkasnije u roku 15 dana od dana otvaranja.

Neće se razmatrati nepotpune i nepravodobne ponude kao i ponude ponuditelja koji na dan otvaranja ponuda imaju bilo kakvu dospjelu nepodmirenu obvezu prema Studentskom centru u Osijeku.

S najpovoljnijim ponuditeljem će se sklopiti Ugovor o zakupu dijela poslovnog prostora.

Studentski centar u Osijeku pridržava pravo poništenja natječaja i neprihvaćanja niti jedne ponude, bez obrazloženja.

Sve ostale obavijesti o poslovnom prostoru mogu se dobiti u Studentskom centru u Osijeku, Istarska 5, ili na telefon broj 220-600 (Vlasta Dragušica)

Studentski centar u Osijeku